open-index/open-wikipedia-markdown huggingface dataset:
Βουνό Κερύνειας

Το **Βουνό** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Κερύνειας
Σάγος

Στον Πλούταρχο, ο **σάγος** αναφέρεται ως ένδυμα:
.

Το Λατινικό *sagum* αποτελούσε το συνήθως κόκκινου χρώματος βαρύ χιτώνα των κατώτερων αξιωματικών και απλών Ρωμαίων στρατιωτών, όπως επίσης και το χοντρό καρό μανδύα, που χρησιμοποιούσαν οι Γαλάτες και οι Ίβηρες. Πολλοί ακόμη λαοί χρησιμοποιούσαν παρόμοιους μανδύες, όπως οι Σαρμάτες (Σαυρομάτες) και οι Γερμανοί.

Στους νεότερους χρόνους αναφέρεται ως *σαγιάς* ή χονδρή τσόχα, το σαμαροσκούτι.

## Εξωτερικοί δεσμοί
* Sagum. http://books.google.gr/books/about/A_dictionary_of_Greek_and_Roman_antiquit.html?id=7h1XAAAAMAAJ&redir_esc=y http://quod.lib.umich.edu/m/moa/ACL4256.0001.001?view=toc In: Smith W. (1870) Dictionary of Greek and Roman Antiquities
* Γαλλικό άρθρο για τις παλαιές ενδυμασίες
* Webster's Online Dictionary
* Henry George Liddell, Robert Scott, An Intermediate Greek-English Lexicon
* in Liddell & Scott (1940) A Greek–English Lexicon, Oxford: Clarendon Press

## Παραπομπές


Κατηγορία:Ένδυση
Κατηγορία:Αρχαία Ρώμη
Κατηγορία:Αρχαίος βίος
Κατηγορία:Πανωφόρια
Κάνηθος Εύβοιας

[right|thumb|250px|Το [κάστρο Καράμπαμπα.]]
Η **Κάνηθος** είναι συνοικία της Χαλκίδας που αντιστοιχεί στο ηπειρωτικό τμήμα της πόλης. Υπήρξε ξεχωριστός οικισμός μέχρι το 1971 οπότε καταργήθηκε και αποτέλεσε επίσημα συνοικία της Χαλκίδας. Μέχρι το 1954 ονομαζόταν Καράμπαμπα, οπότε μετονομάστηκε σε Κάνηθο από το όνομα αρχαίας πόλη που αναφέρεται στην περιοχή αυτή.  Στην Κάνηθο ξεχωρίζει το κάστρο του Καράμπαμπα που κυριαρχεί στην κορυφή του λόφου πάνω από τον οικισμό. Στην είσοδο του κάστρου βρίσκεται ο τάφος του λογοτέχνη Γιάννη Σκαρίμπα.

## Ιστορικά στοιχεία
Στην περιοχή του κάστρου τοποθετείται η αρχαία Κάνηθος σύμφωνα με πολλούς ερευνητές καθώς σώζονται ίχνη κτισμάτων και τάφων .
Κατά την διάρκεια της Βυζαντινής περιόδου όπως και κατά την διάρκεια της Φραγκοκρατίας η περιοχή παρέμενε ανοχύρωτη. Ο λόφος οχυρώθηκε από τους Οθωμανούς, το 1684, στις αρχές του 6ου Βενετοτουρκικού πολέμου. Το κάστρο πολιορκήθηκε από τον Βενετό Φραντζέσκο Μοροζίνι, το 1688, χωρίς επιτυχία και παρέμεινε σε Οθωμανικό έλεγχο μέχρι την απελευθέρωση της Ελλάδας.

Τα επόμενα χρόνια στους πρόποδες του κάστρου άρχισε να αναπτύσσεται ο σημερινός οικισμός. Πρώτη επίσημη αναφορά του Καράμπαμπα (μετέπειτα συνοικία Κανήθου) έχουμε το 1835, όταν ο οικισμός προσαρτήθηκε στον δήμο Χαλκιδέων. Αναφέρεται ξανά επίσημα το 1928 και εντάχθηκε στην κοινότητα Χαλίων (μετέπειτα Δροσιάς). Το 1938 εντάχθηκε στον δήμο Χαλκιδέων. Το 1971 καταργήθηκε και αποτέλεσε επίσημα συνοικία της Χαλκίδας. Τις τελευταίες δεκαετίες σημειώνεται μεγάλη ανοικοδόμηση, κυρίως στο τμήμα βόρεια του κάστρου, που ακολούθησε την ένταξη στο σχέδιο πόλεως της περιοχής αυτής.

## Το κάστρο Καράμπαμπα
Το Κάστρο Καράμπαμπα χτίστηκε από τους Οθωμανούς, το 1684, για την προστασία της Χαλκίδας από τους Βενετούς. Σχεδιάστηκε από τον Βενετό Gerolimo Galopo και η αρχιτεκτονική του είναι περισσότερο Ευρωπαϊκή, παρά Οθωμανική. Καταλαμβάνει την κορυφή του λόφου της Κανήθου. Έχει μέγιστο πλάτος 240 μέτρα και μέγιστο μήκος 54 μέτρα. Διαθέτει μία πύλη που βρίσκεται στην νοτιοανατολική πλευρά του. Το κάστρο έχει αποκατασταθεί σήμερα σε μεγάλο βαθμό χάρη στις εργασίες που πραγματοποιήθηκαν κατά τα έτη 1985-2000. Σήμερα στο εσωτερικό του λειτουργεί εκθεσιακός χώρος όπου εκτίθενται γλυπτά από την περιοχή της Χαλκίδας.

## Παραπομπές


Κατηγορία:Χαλκίδα
FYI

: **FYI** < '''F'''or '''Y'''our '''I'''nformation < '''F'''or '''Y'''our '''I'''nterest

Το «FYI» χρησιμοποιείται συνήθως σε  e-mail, άμεσα μηνύματα ή υπομνήματα, στο θέμα ή στο σώμα του μηνύματος, για να χαρακτηρίσει το μήνυμα  ως ενημερωτικό, με την έννοια ότι ο δέκτης μπορεί να ενδιαφέρεται για το θέμα, αλλά δεν είναι υποχρεωμένος να εκτελέσει οποιαδήποτε ενέργεια.

Στο Διαδίκτυο, FYI είναι ένα υποσύνολο των Request for Comments (RFC).

Κατηγορία:Αρκτικόλεξα
Δήμος Πέτρας Βοιωτίας

Ο **Δήμος Πέτρας** ήταν δήμος της επαρχίας Λιβαδειάς που λειτούργησε στο διάστημα 1840-1912. Συστάθηκε με το βασιλικό διάταγμα της 1ης Σεπτεμβρίου 1840 (ΦΕΚ 22Α 18/12/1840) «περί συγχώνευσης δήμων της επαρχίας Λιβαδειάς» και προήλθε από την συγχώνευση των παλαιότερων δήμων Αλιάρτου και Κορώνειας. Παρέμεινε σχεδόν αμετάβλητος μέχρι την κατάργησή του με την Διοικητική διαίρεση του 1912 οπότε αντικαταστάθηκε από μικρότερες κοινότητες. Πρώτη του έδρα ήταν το χωριό Σωληνάρι, στην συνέχεια έδρα έγινε το χωριό Κουτουμουλάς και τέλος το χωριό Άγιος Γεώργιος.  

## Διαίρεση
Ο Δήμος περιλάμβανε τους παρακάτω οικισμούς. Στον πίνακα αναφέρεται ο πληθυσμός του δήμου αλλά και των οικισμών στις απογραφές που πραγματοποιήθηκαν κατά τη διάρκεια λειτουργίας του δήμου.

## Παραπομπές


Κατηγορία:Δήμοι της περιφερειακής ενότητας Βοιωτίας
Πετρας
Πέδρο Πάσους Κοέλιου

Ο **Πέδρο Μανουέλ Μαμέδε Πάσους Κοέλιου** (πορ. *Pedro Passos Coelho*) είναι Πορτογάλος πολιτικός και πρωθυπουργός της χώρας από τις 21 Ιουνίου 2011 ως τον Νοέμβριο του 2015. Είναι, επίσης, ο τωρινός πρόεδρος του Σοσιαλδημοκρατικού Κόμματος Πορτογαλίας.
## Βιογραφία
### Πρώτα χρόνια και σπουδές
Γεννήθηκε στις 24 Ιουλίου 1964 στην Κοΐμπρα. Ο πατέρας του, Αντόνιο Πάσους Κοέλιου, ήταν γιατρός, ενώ η μητέρα του, Μαρία Ροντρίγκες Σάντος Μαμέδε, ήταν νοσοκόμα. Έχει μια μεγαλύτερη αδελφή, την Μαρία Τερέζα Μαμέδε Πάσους Κοέλιου και έναν μικρότερο αδελφό, τον Μιγκέλ Μαμέδε Πάσους Κοέλιου, που πάσχει από εγκεφαλική παράλυση.
Πέρασε την παιδική του ηλικία στην Αγκόλα, όπου και πήγε σχολείο στη Λουάντα και στο Σίλβα Πόρτο (σήμερα Κουΐτο) μέχρι τα δέκα του χρόνια, απ' όπου και έφυγε ύστερα από την Επανάσταση των Γαρυφάλλων και την ανεξαρτησία της Ανγκόλας. Στα 19 του χρόνια, πήγε να σπουδάσει στο Πανεπιστήμιο της Λισαβόνας. Αν και είχε δηλώσει ως πρώτη προτίμηση την ιατρική, τελικά σπούδασε μαθηματικά, καθώς οι βάσεις για την εισαγωγή στην ιατρική σχολή ήταν πολύ υψηλές, αλλά δεν αποφοίτησε. Απέκτησε το πρώτο του παιδί στα 24 του χρόνια μετά τον γάμο του με την Φάτιμα Παντίνια. Έγινε μέλος της νεολαίας του Σοσιαλδημοκρατικού Κόμματος και εξελέγη πρόεδρός της το 1991. Την ίδια χρονιά εξελέγη βουλευτής για την περιφέρεια Βίλα Ρεάλ, όπου και παρέμεινε μέχρι το 1999.
### Πολιτική σταδιοδρομία
Εξελέγη αντιπρόεδρος του Σοσιαλδημοκρατικού Κόμματος το 2005, ενώ δεν κατάφερε να εκλεγεί πρόεδρος του κόμματος το 2008, χάνοντας από τη Μανουέλα Φερέιρα Λέιτε, πράγμα που κατάφερε το 2010. Μέχρι το 2010, προσπάθησε να πείσει τη σοσιαλιστική κυβέρνηση υπό την ηγεσία του Ζοζέ Σόκρατες να λάβει μέτρα λιτότητας προκειμένου να διατηρηθεί η οικονομική σταθερότητα, πράγμα που δεν κατάφερε, ψηφίζοντας κατά στην ψηφοφορία του κοινοβουλίου για ψήφο εμπιστοσύνης, οδηγώντας την κυβέρνηση Σόκρατες σε παραίτηση. Στις εκλογές της 5ης Ιουνίου 2011, το Σοσιαλδημοκρατικό Κόμμα κατάφερε να πετύχει μια ιστορική, όπως έχει χαρακτηριστεί, νίκη, με τον Κοέλιου να γίνεται, τελικά, ο νέος πρωθυπουργός της χώρας, σχηματίζοντας κυβέρνηση συνασπισμού με το Λαϊκό Κόμμα του Πάουλο Πόρτας, που ορίστηκε υπουργός Εσωτερικών και Εξωτερικών Υποθέσεων.
Έπειτα από τις βουλευτικές εκλογές του 2015, ο κεντροδεξιός συνασπισμός στο οποίο ανήκει και το κόμμα του Κοέλιου κέρδισε τη νίκη, αλλά χωρίς αυτοδυναμία. Ο Κοέλιου έλαβε εντολή για σχηματισμό κυβέρνησης μειψηφίας τον Οκτώβριο του 2015. Η νέα κυβέρνηση Κοέλιου υπήρξε η πιο βραχύβια στην πολιτική ιστορία της χώρας, καθώς κατέρρευσε στις 10 Νοεμβρίου, έπειτα από την καταψήφιση των προγραμματικών προτάσεων.

## Παραπομπές


 

Κατηγορία:Πρωθυπουργοί της Πορτογαλίας
Cksum

Η **cksum** είναι εντολή των λειτουργικών συστημάτων τύπου Unix, η οποία παράγει ένα άθροισμα ελέγχου (checksum) για ένα αρχείο ή μια ροή από δεδομένα. Η εντολή cksum διαβάζει το αρχείο ή τα αρχεία που δίνονται σαν παράμετροι, ή την πρότυπη είσοδο (standard input) αν δεν υπάρχουν παράμετροι, και υπολογίζει ένα άθροισμα ελέγχου, τον κυκλικό έλεγχο πλεονασμού (cyclic redundancy check, CRC) και το άθροισμα των byte. Το άθροισμα ελέγχου, ο αριθμός των byte, και το όνομα αρχείου εμφανίζονται στην πρότυπη έξοδο (standard output).

Η εντολή cksum μπορεί να χρησιμοποιηθεί για να επαληθευτεί η ισότητα δύο αρχείων μεταξύ δύο υπολογιστών, όπως στην περίπτωση που γίνεται μια αντιγραφή μέσω γραμμών μετάδοσης που έχουν θόρυβο. (Αν τα αρχεία βρίσκονται στον ίδιο υπολογιστή, η ισότητα μπορεί να ελεγχθεί με την εντολή cmp.) Η σύγκριση μέσω της εντολής cksum δεν είναι κρυπτογραφικά ασφαλής. Παρόλα αυτά, είναι σπάνιο ένα αρχείο με λάθη να παράγει ακριβώς το ίδιο άθροισμα ελέγχου με το αρχικό αρχείο.

## Διαλειτουργικότητα

Η κλασική εντολή cksum που βρίσκεται στα περισσότερα λειτουργικά συστήματα τύπου UNIX (όπως το GNU/Linux, τα *BSD, το Mac OS X και το Solaris) χρησιμοποιεί έναν αλγόριθμο CRC που βασίζεται στον πρότυπο έλεγχο πλαισίου του Ethernet και άρα μπορεί να χρησιμοποιηθεί για επικοινωνία μεταξύ των υλοποιήσεων. Αυτό έρχεται σε αντίθεση με την εντολή sum, που δεν είναι διαλειτουργική. Στα λειτουργικά συστήματα Tru64, η εντολή cksum επιστρέφει διαφορετική τιμή CRC, εκτός και αν η μεταβλητή περιβάλλοντος `CMD_ENV` έχει την τιμή “`xpg4`”.

## Σύνταξη


```bash
cksum [ Αρχείο ... ]
```


## Παράδειγμα χρήσης

```bash
$ cksum test.txt
 4038471504 75 test.txt
 $
```


Το άθροισμα ελέγχου είναι "4038471504" και το μέγεθος του αρχείου test.txt είναι "75".

## Δείτε επίσης
* Κατάλογος βοηθημάτων του Unix
* Κεντρικά εργαλεία GNU (GNU Core Utilities)
* `[[md5sum]]`
* `[[sha1sum]]`

## Παραπομπές


Κατηγορία:Unix
Κατηγορία:Αλγόριθμοι ελέγχου αθροίσματος
Α.Ο. Δόξα Μεγαλόπολης

Ο **Αθλητικός Όμιλος «Δόξα Μεγαλόπολης»** είναι ποδοσφαιρικός σύλλογος που εδρεύει στη Μεγαλόπολη Αρκαδίας. Ιδρύθηκε το 1956 και είναι η πιο ιστορική ομάδα της πόλης. Έχει κατακτήσει 9 πρωταθλήματα και 8 κύπελλα της Ε.Π.Σ. Αρκαδίας και έχει αγωνιστεί αρκετές σεζόν στη Γ΄ Εθνική και στη Δ΄ Εθνική. Τη μεγαλύτερη επιτυχία της πέτυχε το 2007 όταν κατέκτησε το '''Κύπελλο Ελλάδος Ερασιτεχνών'''. Άλλη μια χρονιά, το 1978, ήταν φιναλίστ και είναι από τις ελάχιστες ομάδες που έχουν φτάσει δύο φορές στον τελικό αυτής της πανελλήνιας διοργάνωσης. Το 2011 αναδείχθηκε πρωταθλήτρια στη Β΄ Κατηγορία της Ε.Π.Σ. Αρκαδίας. Έχει χρώματα το μπλε και το άσπρο και αγωνίζεται στο Δημοτικό Αθλητικό Κέντρο Μεγαλόπολης, χωρητικότητας 500 θεατών, το οποίο διαθέτει συνθετικό χλοοτάπητα.

## Τίτλοι - Διακρίσεις
* '''Κυπελλούχος Ελλάδος Ερασιτεχνών''': 2007, ο τελικός:
** Εθνικό Στάδιο Λαμίας: **Δόξα Μεγαλόπολης** - Α.Ο. Κιλκισιακός: 1-0.
* Φιναλίστ Κυπέλλου Ελλάδος Ερασιτεχνών: 1978, ο τελικός:
** Γήπεδο Ταύρου: Πανασπροπυργιακός - Δόξα Μεγαλόπολης: 1-0 (παρ.)
* **Πρωταθλήτρια** Ε.Π.Σ. Αρκαδίας (9 φορές): 1976-77, 1978-79, 1980-81, 1982-83, 1985-86, 1992-93, 1994-95, 2005-06, 2015-16.
* **Κυπελλούχος** Ε.Π.Σ. Αρκαδίας (8 φορές), οι τελικοί:
** 1977-78: Δόξα Μεγαλόπολης - Α.Σ. Λεωνίδιο: 2-0 α.α.
** 1978-79: Δόξα Μεγαλόπολης - Α.Σ. Λεωνίδιο: 1-1, 2-1 παρ.
** 1980-81: Δόξα Μεγαλόπολης - Α.Σ. Λεωνίδιο: 2-0
** 1993-94: Δόξα Μεγαλόπολης - Αστέρας Τρίπολης: 1-0
** 1995-96: Δόξα Μεγαλόπολης - Α.Σ. Λεωνίδιο: 1-0
** 2000-01: Δόξα Μεγαλόπολης - Πανθυρεατικός: 1-1, 4-2 πεν.
** 2005-06: Δόξα Μεγαλόπολης - Α.Σ. Λεωνίδιο: 4-3
** 2006-07: Δόξα Μεγαλόπολης - Πανθυρεατικός: 2-1
* Φιναλίστ Κυπέλλου Ε.Π.Σ. Αρκαδίας (2 φορές), οι τελικοί:
** 1984-85: Α.Σ. Λεωνίδιο - Δόξα Μεγαλόπολης: 1-1, 4-1 πεν.
** 2007-08: Α.Σ. Λεωνίδιο - Δόξα Μεγαλόπολης 3-1 

### Στις Εθνικές κατηγορίες
* '''Γ΄ Εθνική ερασιτεχνική''':
** 1977-78 (2ος όμιλος): 15η θέση/20 ομ., υποβιβάστηκε, 31 β. (31-48).
** 1979-80 (2ος όμιλος): 18η θέση/20 ομ., υποβιβάστηκε, 12 β. (29-98).
** 1981-82 (3ος όμιλος): 11η θέση/15 ομ., υποβιβάστηκε, 17 β. (31-41).
** 2016-17 (3ος όμιλος): 15η θέση/15 ομ., υποβιβάστηκε, 25 β.(24-47).
* '''Δ΄ Εθνική''':
** 1983-84 (4ος όμιλος): 17η θέση/18 ομ., υποβιβάστηκε, 16 β. (25-63).
** 1986-87 (4ος όμιλος): 17η θέση/18 ομ., υποβιβάστηκε, 15 β. (20-68).
** 1993-94 (5ος όμιλος): 17η θέση/18 ομ., υποβιβάστηκε, 19 β. (24-69)
** 1995-96 (3ος όμιλος): 16η θέση/18 ομ., υποβιβάστηκε, 17 β. (17-81).
** 2006-07 (7ος όμιλος): 5η θέση/16 ομ., παρέμεινε, 50 β. (37-23)).
** 2007-08 (7ος όμιλος): 4η θέση/15 ομ., παρέμεινε, 48 β. .
** 2008-09 (7ος όμιλος): 18η θέση/18 ομ., υποβιβάστηκε, 1 β. (13-112).

## Παραπομπές


## Δείτε επίσης
* Κατάλογος ποδοσφαιρικών σωματείων Ε.Π.Σ. Αρκαδίας
* Ένωση Ποδοσφαιρικών Σωματείων Αρκαδίας

## Εξωτερικοί σύνδεσμοι
* Ο Α.Ο. Δόξα Μεγαλόπολης στην Ε.Π.Σ. Αρκαδίας
* Πρώην σελίδα facebook του Α.Ο. Δόξα Μεγαλόπολης

Κατηγορία:Αθλητικοί σύλλογοι Αρκαδίας
Κατηγορία:Ιδρύσεις αθλητικών συλλόγων το 1956
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1956
Κυβέρνηση Ελευθερίου Βενιζέλου 1932

Η **κυβέρνηση Ελευθερίου Βενιζέλου του 1932**  (Ιούνιος - Νοέμβριος 1932) ανέλαβε μετά την παραίτηση της εξαήμερης Κυβέρνησης Παπαναστασίου. 

Ο Βενιζέλος ανέλαβε να οδηγήσει τη χώρα σε εκλογές. Με κύριο άξονα της προεκλογικής περιόδου το ζήτημα του Πολιτειακού (που, όπως υποστήριζε ο Βενιζέλος, δεν είχε λυθεί, αφού το Λαϊκό Κόμμα καιροφυλακτούσε για την ανατροπή της αβασίλευτης Δημοκρατίας), οι στρατιωτικοί ξαναβρήκαν την ευκαιρία να επέμβουν με την ανασύσταση του Στρατιωτικού Συνδέσμου. Η πόλωση μεταξύ των δυο πλευρών οδήγησε σε εκλογές χωρίς την ανάδειξη νικητή.

Ύστερα από ένα μήνα διαπραγματεύσεων μεταξύ των κομμάτων, ο συνασπισμός που δημιουργήθηκε με κέντρο το Λαϊκό Κόμμα ανέλαβε τη διακυβέρνηση της χώρας.

## Σύνθεση υπουργικού συμβουλίου
* Πρωθυπουργός: Ελευθέριος Βενιζέλος
** Αντιπρόεδρος υπουργικού συμβουλίου: Ανδρέας Μιχαλακόπουλος
** Υφυπουργός παρά τω Πρωθυπουργώ: Λέων Μακκάς
* Υπουργός Εξωτερικών: Ανδρέας Μιχαλακόπουλος
* Υπουργός Δικαιοσύνης: Ελευθέριος Βενιζέλος - αντικαταστάθηκε στις 6 Σεπτεμβρίου 1932 από τον Ιωάννη Μπουρνιά
** Υφυπουργός Δικαιοσύνης: Ιωάννης Μπουρνιάς, από τις 6 Σεπτεμβρίου η θέση έμεινε κενή
* Υπουργός Εσωτερικών: Ιωάννης Τσιριμώκος
* Υπουργός Παιδείας και των Θρησκευμάτων: Παναγιώτης Πετρίδης
* Υπουργός Οικονομικών : Κυριάκος Βαρβαρέσος
** Υφυπουργός Οικονομικών: Πέτρος Ευριπαίος
* Υπουργός Εθνικής Οικονομίας: Σταύρος Κωστόπουλος
* Υπουργός Δημοσίων Συγκοινωνιών: Λουκάς Κουτσοπέταλος
** Υφυπουργός Δημοσίων Συγκοινωνιών: Λάμπρος Κογεβίνας
* Υπουργός Γεωργίας: Ιωάννης Βαλαλάς
* Υπουργός Υγιεινής: Βασίλειος Βαρδόπουλος
* Υπουργός Προνοίας και Αντιλήψεως: Ιωάννης Αποστόλου
* Υπουργός Στρατιωτικών: Θεόδωρος Χαβίνης
** Υφυπουργός Στρατιωτικών: -
* Υπουργός Ναυτικών: Γεράσιμος Βασιλειάδης
* Υπουργός Αεροπορίας: Γεράσιμος Βασιλειάδης
* Υπουργός - Γενικός Διοικητής Κρήτης: Μιχαήλ Καταπότης
* Υπουργός - Γενικός Διοικητής Θεσσαλονίκης: Στυλιανός Γονατάς
* Υπουργός - Γενικός Διοικητής Θράκης: Δημοσθένης Φλωριάς
* Υπουργός - Γενικός Διοικητής Ηπείρου: Ιωάννης Τσιγκόλης

## Παραπομπές


1932 05
1
Κατηγορία:1932
Πανελλήνιο πρωτάθλημα στίβου ανδρών 2007

Το **93ο [[Πανελλήνιο πρωτάθλημα στίβου ανδρών]] 2007** διεξήχθη στις 15–17 Ιουνίου 2007 στο Ολυμπιακό Στάδιο, στην Αθήνα, μαζί με το αντίστοιχο πανελλήνιο πρωτάθλημα στίβου γυναικών 2007. Πρωταθλητής σύλλογος αναδείχθηκε ο Ολυμπιακός Σ.Φ.Π. για δεύτερη φορά στην ιστορία του.

## Χρονικό των αγώνων

Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 50χλμ βάδην και του δεκάθλου, ενώ τα 20χλμ βάδην έγιναν τις ημέρες των αγώνων. Φυσικά, τα αποτελέσματά τους υπολογίστηκαν στην τελική βαθμολογία. Το πρωτάθλημα μαραθωνίου διεξήχθη στις 4 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων -τερμάτισαν 2.853 Έλληνες και ξένοι δρομείς. Ο πανελληνιονίκης Γιώργος Καραβίδας ήταν δέκατος στη γενική κατάταξη και πρώτος Ευρωπαίος, αφού οι εννέα πρώτοι ήταν οκτώ Κενυάτες και ένας Ιάπωνας. Η διοργάνωση στιγματίστηκε από ένα δραματικό επεισόδιο με αίσια, ευτυχώς, κατάληξη. Ο Κενυάτης δρομέας Κιπκουρούι στο τελευταίο χιλιόμετρο του αγώνα έπεσε στο έδαφος από εξάντληση αλλά σηκώθηκε με σκοπό να τερματίσει. Φτάνοντας κοντά στο Στάδιο έχασε τον προσανατολισμό του και συνέχισε προς τις γραμμές του τραμ, όπου έπεσε πάνω σε διερχόμενο συρμό. Ευτυχώς, ο τραυματισμός του ήταν ελαφρύς και ανάρρωσε μετά από τριήμερη νοσηλεία. Με αφορμή το επεισόδιο αυτό ο ΣΕΓΑΣ τροποποίησε το τελευταίο κομμάτι της διαδρομής, το οποίο διέρχεται πλέον από την οδό Ηρώδου Αττικού αντί της Βασ. Όλγας/Αρδηττού.

Στη μάχη της βαθμολογίας επικράτησε ο **[[Ολυμπιακός Σύνδεσμος Φιλάθλων Πειραιώς (στίβος)|Ολυμπιακός Σ.Φ.Π.]]** για δεύτερη συνεχόμενη χρονιά με διαφορά 36,5 βαθμών από τον πολυνίκη των περασμένων ετών Πανελλήνιο Γ.Σ.

## Αποτελέσματα

### Οι νικητές

### Βαθμολογία

## Πηγές
*
*
*
*
*
*Αποτελέσματα Πανελλήνιου Πρωταθλήματος Μαραθώνιου 2006
*Αρχείο ΣΕΓΑΣ.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 236-239 και 297-299.
### Αναφορές

    

Ανδρων
Κατηγορία:Στίβος το 2007
Κατηγορία:Διοργανώσεις στίβου στην Αθήνα
O sancta simplicitas

Η λατινική φράση «**Ο sancta simplicitas**», που ερμηνεύεται στην ελληνική «*Ω θεία απλότης*» οφείλεται στον Τσέχο κληρικό και καθηγητή Πανεπιστημίου, φιλόσοφο και μεταρρυθμιστή Ιωάννη Ούσιο, ή Γιαν Χους, (Jan Hus) 1369-1415, που κατά τη στιγμή της δια πυράς καταδίκης του είδε μία γριούλα να κουβαλάει ξύλα και να ρίχνει στη φωτιά προκειμένου να την αναζωπυρώσει, οπότε και  αναφώνησε «ω, θεία απλότης!»

Η φράση αυτή έχει καθιερωθεί να λέγεται σκωπτικά για ιδιαίτερα αφελείς ανθρώπους ή προς χαρακτηρισμό αφελέστατων δηλώσεων.

## Πηγές
* 

Κατηγορία:Λατινικές φράσεις
Πανελλήνιο πρωτάθλημα ανώμαλου δρόμου ανδρών 2011

Το Πανελλήνιο πρωτάθλημα ανώμαλου δρόμου ανδρών 2011, διεξήχθη στις 27 Φεβρουαρίου στο Ολυμπιακό κέντρο Ιππασίας Μαρκόπουλου (απόσταση ανδρών 10000μ.). Πρωταθλητής αναδείχθηκε ο Μαγγίνας του Ολυμπιακού, ενώ πρωταθλητής σύλλογος αναδείχθηκε ο Ολυμπιακός για ενδέκατη φορά στην ιστορία του.

## Οι 6 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* Επίσημος ιστότοπος ΣΕΓΑΣ
* Ιστότοπος runningnews.gr

Ανδρων
Κατηγορία:Στίβος το 2011
Κατηγορία:Δήμος Μαρκόπουλου Μεσογαίας
Βενζονιτρίλιο

Το **βενζονιτρίλιο** ή **κυανοβενζένιο** ή **φαινυλοκυανίδιο** είναι το απλούστερο αρωματικό νιτρίλιο, με σύντομο συντακτικό τύπο PhCN. Είναι ένα άχρωμο υγρό με γλυκιά οσμή αμυγδάλου.

## Παραγωγή

### Με αμινοξείδωση τολουολίου

Με αμινοξείδωση τολουολίου παράγεται βενζονιτρίλιο:


\mathrm{2PhCH_3 + 2NH_3 + 3O_2 \xrightarrow{} 2PhCN + 6H_2O }



### Με κυάνωση φαινυλαλογονιδίου

Με επίδραση κυανιούχου καλίου σε φαινυλαλογονίδιο (PhX), παράγεται βενζονιτρίλιο:


\mathrm{PhX + KCN \xrightarrow{} PhCN + KX }



### Με αφυδάτωση βενζαμιδίου

Με επίδραση αφυδατικών μέσων, όπως πεντοξείδιο του φωσφόρου (P2O5) ή πενταχλωριούχο φωσφόρο (PCl5) ή θειονυλοχλωρίδιο (SOCl2), σε βενζαμίδιο παράγεται βενζονιτρίλιο:


\mathrm{PhCONH_2 \xrightarrow{P_2O_5 \;\acute{\eta} \; PCl_5 \;\acute{\eta} \; SOCl_2 } PhCN + H_2O }



### Με επίδραση φαινυλομαγνησιαλογονιδίου σε χλωροκυάνιο

Με επίδραση φαινυλομαγνησιαλογονίδιου σε χλωροκυάνιο (ClCN) παράγεται βενζονιτρίλιο:


\mathrm{NaCN + Cl_2 \xrightarrow{} NaCl + ClCN }


\mathrm{PhX + Mg \xrightarrow PhMgX \xrightarrow{+ClCN} PhCN + MgXCl \downarrow}



## Χημικές ιδιότητες και παράγωγα

### Υδρόλυση

1. Με μερική υδρόλυση βενζονιτριλίου, παράγεται βενζαμίδιο:


\mathrm{PhCN + H_2O \xrightarrow{} PhCONH_2 }



2. Με πλήρη υδρόλυση βενζονιτριλίου, παράγεται βενζοϊκό οξύ:


\mathrm{PhCN + 2H_2O \xrightarrow{} PhCOOH + NH_3 }



### Παραγωγή φαινυλοκετόνης

Με επίδραση οργανομαγνησιακής ένωσης (RMgX) και έπειτα υδρόλυση, παράγεται φαινυλοκετόνη


\mathrm{PhCN + RMgX \xrightarrow{} RC(Ph)=NMgX \xrightarrow{+2H_2O} PhCOR + Mg(OH)X \downarrow + NH_3}



### Υδρογόνωση

1. Με καταλυτική υδρογόνωση παράγεται βενζυλαμίνη:


\mathrm{PhCN + 2H_2 \xrightarrow{Ni} PhCH_2NH_2}



2. Με επίδραση λιθιοαργιλιοϋδρίδιου παράγεται βενζυλαμίνη:


\mathrm{2PhCN + LiAlH_4 + 2H_2O \xrightarrow{Ni} 2PhCH_2NH_2 + LiAlO_2}



### Παραγωγή ενώσεων συναρμογής

Παράγει εύκολα διάφορες ενώσεις συναρμογής. Π.χ. με επίδραση χλωριούχου παλλάδιου παράγεται δι(φαινυλοκυανο)διχλωροπαλλάδιο:


\mathrm{PdCl_2 + 2PhCN \xrightarrow{} [PdCl_2(PhCN)_2]}



## Σημειώσεις και αναφορές


## Πηγές

* Γ. Βάρβογλη, Ν. Αλεξάνδρου: *Οργανική Χημεία*, Αθήνα 1972
* Α. Βάρβογλη, *Χημεία Οργανικών Ενώσεων*, παρατηρητής, Θεσσαλονίκη 1991
* SCHAUM'S OUTLINE SERIES, *ΟΡΓΑΝΙΚΗ ΧΗΜΕΙΑ*, Μτφ. Α. Βάρβογλη, 1999
* Ν.Α. Πετάση: *Ασκήσεις και προβλήματα Οργανικής Χημείας*, 1982
* Δημήτριου Ν. Νικολαΐδη: *Ειδικά μαθήματα Οργανικής Χημείας*, Θεσσαλονίκη 1983.

Κατηγορία:Νιτρίλια
Πανελλήνιο πρωτάθλημα κλειστού στίβου ανδρών 2011

Το **25ο [[Πανελλήνιο πρωτάθλημα κλειστού στίβου ανδρών]]** 2011 διοργανώθηκε στις 19 και 20 Φεβρουαρίου στο κλειστό Παιανίας μαζί με το αντίστοιχο των γυναικών. Πρωταθλητής αναδείχθηκε για δεύτερη φορά στην ιστορία του ο '''Ολυμπιακός Πειραιώς'''.

## Νικητές
 

## Ομαδική βαθμολογία

## Πηγές
*ΑΡΧΕΙΟ ΣΕΓΑΣ.

Κλειστου στιβου ανδρων
Κατηγορία:Στίβος το 2011
Κατηγορία:Αθλητισμός στην Παιανία
Φλόρενς Γκριν

Η **Φλόρενς Γκριν** (*Florence Beatrice Green*, το γένος Πάτερσον, *Patterson*, 19 Φεβρουαρίου 1901 - 4 Φεβρουαρίου 2012) ήταν η τελευταία εν ζωή γνωστή βετεράνος του Πρώτου Παγκοσμίου Πολέμου. Ήταν μέλος του Γυναικείου Σώματος της Βασιλικής Πολεμικής Αεροπορίας (RAF).

## Βιογραφία
Γεννήθηκε στο Έντμοντον, κόρη του Φρέντρικ και της Σάρα Πάτερσον. Εγκαταστάθηκε στο Κινγκς Λιν το 1920, έπειτα από το γάμο της με τον Γουόλτερ Γκριν, έναν σιδηροδρομικό υπάλληλο. Ο σύζυγός της πέθανε το 1970 και η Γκριν ζει στο Κινγκς Λιν με την κόρη της Μέι, η οποία γεννήθηκε το 1921.

Η Γκριν κατατάχθηκε στην πολεμική αεροπορία το Σεπτέμβριο του 1918 σε ηλικία 17 ετών. Εργάστηκε στη *RAF Marham* στην αεροπορική βάση του Νάρμποραου.
Είναι η μεγαλύτερη σε ηλικία κάτοικος του Δυτικού Νόρφοκ και δεύτερο γηραιότερο πρόσωπο στο Νόρφοκ. Η αναγνώρισή της ως βετεράνου ήρθε μόλις τον Ιανουάριο του 2010.

Στις 19 Φεβρουαρίου 2011 η Γκριν γιόρτασε τα 110ά της γενέθλια.
Έχει έναν γιο, 2 κόρες, 4 εγγόνια και 7 δισέγγονα.

Έπειτα από το θάνατο του Κλοντ Σουλς στις 5 Μαΐου 2011, η Γκριν έγινε τελευταίος εν ζωή βετεράνος του Πρώτου Παγκοσμίου Πολέμου. Πέθανε το 2012 σε ηλικία 110 ετών.

## Πηγές

Κατηγορία:Αιωνόβιοι
Hello World: The Motown Solo Collection

Το ***Hello World: The Motown Solo Collection*** είναι 3-CD απάνθισμα με 71 κομμάτια τιμώντας την εποχή του Μάικλ Τζάκσον στη Motown Records. Το άλμπουμ περιέχει 4 solo LPs από την εποχή της Motown (κατά τα έτη 1971-1975), μαζί με τραγούδια που κυκλοφόρησαν μετά την αποχώρηση του από την εταιρεία. 

## Ημερομηνίες κυκλοφορίας

Στις 12 Ιουνίου 2009, η Universal Music Group, δια μέσω της Hip-Ο Select, ανακοίνωσε στη σελίδα της στο Twitter ότι το 3-CD set ήταν τώρα διαθέσιμο για προπαραγγελία και ανακοινώθηκε ότι η ημερομηνία κυκλοφορίας ήταν η 3η Ιουλίου. Ωστόσο, μερικά αντίτυπα κυκλοφόρησαν στις 26 Ιουνίου, μια μέρα μετά τον θάνατο του Τζάκσον. 

Το set κυκλοφόρησε ψηφιακά στις 30 Ιουνίου στο iTunes. Η ημερομηνία κυκλοφορίας έφερε κάποιες συζητήσεις, καθώς οι άνθρωποι νόμιζαν ότι η Motown χρησιμοποιούσε τη κυκλοφορία για να πάρει γρήγορα λεφτά μετά τον θάνατο του Τζάκσον (είναι το τέταρτο άλμπουμ που κυκλοφόρησε). Αυτές οι φήμες δεν έγιναν δεκτές από τους θαυμαστές που είπαν ότι έλαβαν emails που έλεγαν ότι η ημερομηνία κυκλοφορίας στο iTunes ήταν έτοιμη εκ των προτέρων.

## Κατάλογος τραγουδιών

### Δίσκος 1

*Τα κομμάτια 1-10 είναι από το *[[Got to Be There]]*
*Τα κομμάτια 11-20 είναι από το *[[Ben (άλμπουμ)|Ben]]*
**Το κομμάτι 18 περιλαμβάνει ένα studio countdown που δεν συμπεριλαμβάνεται στο αρχικό άλμπουμ.
*Τα κομμάτια 21 και 23 κυκλοφόρησαν αρχικά στο *[[Anthology (άλμπουμ, Μάικλ Τζάκσον)|Anthology: The Best of Michael Jackson]]*

### Δίσκος 2

*Τα κομμάτια 1-10 είναι από το *[[Music & Me]]*
*Τα κομμάτια 11-20 είναι από το *[[Forever, Michael]]*
*Το κομμάτι 23 κυκλοφόρησε αρχικά στο *[[Anthology (άλμπουμ, Μάικλ Τζάκσον)|Anthology: The Best of Michael Jackson]]*

### Δίσκος 3

*Τα κομμάτια 1-12 είναι από το *[[Looking Back to Yesterday]]*
*Το κομμάτι 15 κυκλοφόρησε ως remix στο *[[The Original Soul of Michael Jackson]]*
*Τα κομμάτια 16-24 είναι από το *[[Farewell My Summer Love]]*

## Παραπομπές



## Εξωτερικοί σύνδεσμοι

*''Hello World: The Motown Solo Collection'' on Hip-O Select

κατηγορία:Απανθίσματα του Μάικλ Τζάκσον
Κατηγορία:Motown
Ηλιοτρόπιο (όργανο)

Το **ηλιοτρόπιο** (αστρονομικό όργανο) είναι ένα από τα πρώτα αστρονομικά όργανα που χρησιμοποίησε ο άνθρωπος. Είναι ένα είδος τελειοποιημένου γνώμονα. Μία από τις κύριες χρήσεις του γνώμονα ήταν και η μέτρηση του μήκους της σκιάς του. Η μέτρηση του μήκος της σκιάς του γνώμονα δεν μπορεί να γίνει με μεγάλη ακρίβεια διότι υπάρχει η παρασκιά. Για να ξεπεράσουν αυτή τη δυσκολία οι αρχαίοι Έλληνες τοποθέτησαν στην κορυφή του γνώμονα μια μικρή σφαίρα και μετρούσαν το μήκος της σκιάς μέχρι το κέντρο της σφαίρας αποφεύγοντας έτσι τα σφάλματα που οφείλονταν στην παρασκιά.

Τον 5ο π.Χ. αιώνα ο Αθηναίος αστρονόμος Μέτωνας χρησιμοποιώντας ένα ηλιοτρόπιο κατάφερε να υπολογίσει με ακρίβεια τα ηλιοστάσια και τις ισημερίες και διαπίστωσε ότι οι τέσσερις εποχές έχουν άνισα χρονικά διαστήματα. Ο Μέτωνας είχε τοποθετήσει το ηλιοτρόπιο στο λόφο της Πνύκας εκεί όπου σήμερα βρίσκεται το Εθνικό Αστεροσκοπείο Αθηνών.

## Βιβλιογραφία
* 
* 
* 

## Εξωτερικοί σύνδεσμοι
* Αφιέρωμα στον λαβύρινθο του χρόνου,Καθημερινή 27-12-98 Επτά Ημέρες σελ.18
* Μέτων ο Αθηναίος
* Εθνικό Αστεροσκοπείο Αθηνών

Κατηγορία:Χρόνος
Κατηγορία:Αστρονομικά όργανα
Πανελλήνιο πρωτάθλημα κλειστού στίβου ανδρών 2009

Το Πανελλήνιο πρωτάθλημα κλειστού στίβου ανδρών 2009 διοργανώθηκε στις 14 και 15 Φεβρουαρίου στο κλειστό Παιανίας μαζί με το αντίστοιχο των γυναικών. Μαζί διεξήχθη και το πρωτάθλημα συνθέτων αγωνισμάτων. Πρωταθλητής αναδείχθηκε για 19η φορά στην ιστορία του ο Πανελλήνιος.

## Νικητές
 

## Ομαδική βαθμολογία

## Πηγές
*ΑΡΧΕΙΟ ΣΕΓΑΣ.

Κλειστου στιβου ανδρων
Κατηγορία:Στίβος το 2009
Κατηγορία:Αθλητισμός στην Παιανία
Άρης Χριστοφέλλης

Ο **Άρης Χριστοφέλλης** είναι Έλληνας κοντρα-τενόρος. 
## Βιογραφία
Γεννήθηκε στην Αθήνα στις 5 Φεβρουαρίου 1960. Σπούδασε πιάνο και τραγούδι στο Ωδείο Αθηνών και στη συνέχεια στην École Normale de Musique, στο Παρίσι.

Έκανε το ντεμπούτο του στον "Μουσικό Μάϊο" του Μπορντώ το 1984. Το 1985 τραγούδησε Μότσαρτ στις Κάννες, στην εναρκτήρια συναυλία της MIDEM Classique, όπου έγινε δεκτός με ενθουσιασμό τόσο από το κοινό όσο και τους κριτικούς.

Το ρεπερτόριό του εκτείνεται από την Αναγέννηση στη σύγχρονη μουσική, αλλά επικεντρώνεται στην ιταλική όπερα του 18ου αιώνα. Η έκταση της φωνής του αποτελεί παγκόσμιο φαινόμενο, φτάνοντας τις ψηλότερες νότες μιας υψίφωνου. Κατατάσσεται συχνά στους "σοπρανίστες" κόντρα-τενόρους (ορολογία υπό αμφισβήτηση), ενώ έχει χαρακτηριστεί ακόμη και ως "ακροβάτης της φωνής". Η άρτια τεχνική του και η φωνητική του ευελιξία τον έχει καταστήσει ιδανικό ερμηνευτή ρόλων για καστράτους. Ως μουσικολόγος, έχει φέρει στο φως πολλά έργα αυτής της περιόδου και έχει ασχοληθεί ιδιαίτερα με τη διακόσμηση της φωνητικής μουσικής (*abbellimenti*) του 18ου και 19ου αιώνα.

Έχει ηχογραφήσει πλειάδα δίσκων και έχει συνεργαστεί με αρκετούς επιφανείς σύγχρονους συνθέτες, όπως Γιώργος Κουμεντάκης, Νίκος Κυπουργός, Λἐνα Πλάτωνος κ.α.

Επίσης, διδάσκει φωνητική στην Ελλάδα και το εξωτερικό.

## Δισκογραφία
* "King of the Night" (1984)
* "L’ Age d' Or des Castrats" (1985)
* "Hommage a Farinelli" (1987)
* "Το αηδόνι του αυτοκράτορα" (1989)
* "Ο Ά. Χριστοφέλλης τραγουδά" (1989)
* "Olimpiade" (1991)
* "Daniele Profeta" (1992)
* "Superbo di me stesso" (1994)
* "Farinelli et son temps" (1994)
* "Music in Shakespeare's time" (1995)
* "Ottone in Villa" (1996)
* "Les Castrats du temps de Mozart" (1996)
* "Από χώρες μακρινές και ανθρώπους" (1996)
* "Τα μυστικά του κήπου" (2001)
* "Μουσική σε εικόνες" (2002)
* "Γιώργος Κουμεντάκης: 4 έργα για τον Άρη Χριστοφέλλη" (2002)
* "Τραγούδια στο κέντρο της λήθης" (2009)

## Εξωτερικοί Σύνδεσμοι
* https://web.archive.org/web/20091023124302/http://www.musipedia.gr/wiki/%CE%A7%CF%81%CE%B9%CF%83%CF%84%CE%BF%CF%86%CE%AD%CE%BB%CE%BB%CE%B7%CF%82_%CE%86%CF%81%CE%B7%CF%82
* http://molibixarti.blogspot.com/2011/02/blog-post_3739.html

Κατηγορία:Οπερατικοί κόντρα-τενόροι
Κατηγορία:Απόφοιτοι του Ωδείου Αθηνών
Ιζέο

Το **Ιζέο** (ιταλικά: *Iseo*) είναι ιταλικός δήμος στην Επαρχία της Μπρέσια, στην περιφέρεια της Λομβαρδίας.

Είναι χτισμένη στην όχθη της λίμνης του Ιζέο, 20 χιλιόμετρα περίπου βόρεια της πόλης Μπρέσια, που είναι η πρωτεύουσα της ομώνυμης επαρχίας. Η οικονομία της πόλης και της ευρύτερης περιοχής βασίζεται κυρίως στον τουρισμό (το Ιζέο αποτελεί σημαντικό τουριστικό κέντρο) αλλά και στον αγροτικό τομέα (κυρίως στην παραγωγή κρασιού) καθώς και στη βιομηχανία και το εμπόριο. Στις νότιες όχθες της λίμνης βρίσκεται η προστατευόμενη περιοχή *Torbiere del Sebino*. Από το Ιζέο περνά η σιδηροδρομική γραμμή Μπρέσια-Ιζέο-Έντολο.

Στην περιοχή κυριάρχησε η ισχυρή οικογένεια των *Oldofredi*, που ήταν απόγονοι της οικογένειας των *Isei*, οι οποίοι μαζί με την οικογένεια των *Sozzi*, είχαν παλαιότερα την κυριαρχία στην περιοχή. Τον 11ο αιώνα χτίστηκε στο Ιζέο ένα κάστρο, που είναι γνωστό ως κάστρο των Oldofredi, και το οποίο κάηκε από τον Μπαρμπαρόσσα στη διάρκεια των πολέμων που έκανε κατά των ιταλικών πόλεων. Από τα μέσα του 15ου αιώνα, και αφού η περιοχή είχε κατακτηθεί από τον στρατό της πόλης Carmagnola για λογαριασμό της Δημοκρατίας της Βενετίας, χρησιμοποιήθηκε από την τελευταία ως έδρα της στρατιωτικής φρουράς και το 1580 παραχωρήθηκε στην πόλη που με τη σειρά της το παραχώρησε στο τάγμα των Αδερφών Καπουτσίνων οι οποίοι το μετέτρεψαν σε μοναστήρι. Μετά από τους Ναπολεόντιους Πολέμους, στη διάρκεια των οποίων κατασχέθηκαν τα περιουσιακά στοιχεία του μοναστηριού, εγκαταλείφθηκε στη φθορά. Σήμερα, ύστερα από την ανακαίνισή του, στεγάζει τη δημοτική βιβλιοθήκη και αποτελεί ένα από τα αξιοθέατα της περιοχής.

Στην πλατεία του Sagrato είναι χτισμένη η εκκλησία του Αγίου Ιωάννη του Βαπτιστή, το Oratorio των Disciplini και η Pieve di Sant'Andrea στο εσωτερικό της οποίας μπορεί να δει κανείς ένα un olio su tela του Φραντσέσκο Χαγιέζ (Francesco Hayez) που αναπαριστά τον Αρχάγγελο Μιχαήλ να σκοτώνει το δράκο (1839).

Προστάτης άγιος του Ιζέο είναι ο Άγιος Vigilio di Trento.

Από το Ιζέο ήταν τα αδέρφια Σίλβιο και Κάρλο Μπονάρντι (Silvio e Carlo Bonardi) που πήραν μέρος στον αγώνα για την ενοποίηση της Ιταλίας (Risorgimento).

## Παραπομπές


Κατηγορία:Δήμοι της Επαρχίας της Μπρέσια
Μέθοδος Ισοδυναμίας με την Βεβαιότητα

Η **Μέθοδος Ισοδυναμίας με την Βεβαιότητα** (Αγγλ:certainty equivalent approach) είναι μία από τις πιο διαδεδομένες μεθόδους ενσωμάτωσης του κινδύνου στον προϋπολογισμό επενδύσεων κεφαλαίου. Απορροφά τον κίνδυνο των αναμενόμενων πρόσθετων ταμειακών ροών ενός επενδυτικού προγράμματος και τις μετατρέπει σε βέβαιες ταμειακές ροές. Ακολούθως προεξοφλεί τις ταμειακές ροές στο παρόν με ένα επιτόκιο χωρίς κίνδυνο (risk-free rate of return).

## Υπολογισμός
Οι πρόσθετες ταμειακές ροές ενός επενδυτικού προγράμματος απαλλάσσονται από τον κίνδυνο με το να πολλαπλασιαστούν με έναν συντελεστή ισοδυναμίας με την βεβαιότητα (αt), ο οποίος  μετατρέπει τις ταμειακές ροές με κίνδυνο σε ισοδύναμες ταμειακές ροές χωρίς κίνδυνο.

Τεχνικές λεπτομέρειες
Ο αt λαμβάνει τιμές μεταξύ του μηδενός (όταν υπάρχει πολύ μεγάλος κίνδυνος) και της μονάδας (όταν δεν υπάρχει κίνδυνος). Ο συντελεστής ισοδυναμίας με την βεβαιότητα αt (certainty equivalent coefficient) είναι ο λόγος του βέβαιου αποτελέσματος προς το αποτέλεσμα με κίνδυνο.

++++

Έχοντας λοιπόν προσαρμόσει τις ταμειακές ροές με κίνδυνο, πολλαπλασιάζοντας αυτές με αt, σε ταμειακές ροές χωρίς κίνδυνο εφαρμόζουμε μία από τις μεθόδους αξιολόγησης επενδυτικών προγραμμάτων

Εναλλακτικά
Εάν γνωρίζουμε το επιτόκιο με κίνδυνο (ρ) ο συντελεστής ισοδυναμίας με την βεβαιότητα αt υπολογίζεται ως εξής:

at=

Κατηγορία:Επενδύσεις
Πανελλήνιο πρωτάθλημα ανώμαλου δρόμου ανδρών 2008

Το Πανελλήνιο πρωτάθλημα ανώμαλου δρόμου ανδρών 2008, διεξήχθη στις 17 Φεβρουαρίου στη θέση Σκαμνιές του Δημοτικού διαμερίσματος Πηγή του Δήμου Γόμφων (απόσταση ανδρών 12000μ.). Πρωταθλητής αναδείχθηκε ο Ολυμπιακός για όγδοη φορά στην ιστορία του.

## Οι 6 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* [Αποτελέσματα](https://web.archive.org/web/20111105123754/http://www.segas.gr/(S(uyridq55w5slzy55yw2y3dvd))/SEGAS/Results.aspx?pagenb=71917) Επίσημος ιστότοπος του ΣΕΓΑΣ

Ανδρων
Κατηγορία:Στίβος το 2008
Κατηγορία:Περιφερειακή ενότητα Τρικάλων
1221 Αμόρ

Ο **Αμόρ (Amor)** είναι ένας μικρός γεωπλήσιος (near-Earth) αστεροειδής με απόλυτο μέγεθος (όπως ορίζεται για το Ηλιακό Σύστημα) 17,7. Ανακαλύφθηκε το 1932 από τον Βέλγο αστρονόμο Εζέν Ζοζέφ Ντελπόρτ, που παρατηρούσε από την Υκλ του Βελγίου, και πήρε το όνομά του από τον θεό του έρωτα στη Ρωμαϊκή μυθολογία, γνωστότερο ως **Κουπίδο**. Υπάρχουν και οι ουσιαστικά συνώνυμοι αστεροειδείς 763 Κουπίδο και 433 Έρως.

Ο Αμόρ έδωσε το όνομά του στην ομάδα των «Αστεροειδών Αμόρ», στην οποία ανήκει. Αυτοί οι αστεροειδείς πλησιάζουν τη Γη, κινούμενοι συνήθως κατά το περιήλιό τους ανάμεσα στις τροχιές της Γης και του πλανήτη Άρη, χωρίς όμως να φθάνουν ποτέ στην τροχιά της Γης. Κατά την ανακάλυψή του, ο Ντελπόρτ φωτογράφησε τον Αμόρ όταν ο τελευταίος βρισκόταν σε απόσταση 16 εκατομμυρίων χιλιομέτρων από τον πλανήτη μας (περίπου 40 φορές η απόσταση Γης-Σελήνης). Αυτή ήταν η πρώτη φορά που ένας αστεροειδής παρατηρήθηκε να πλησιάζει τη Γη τόσο πολύ. Αλλά μόλις ένα μήνα αργότερα, ο αστεροειδής 1862 Απόλλων παρατηρήθηκε να διασχίζει την τροχιά της Γης και οι επιστήμονες ξαφνικά συνειδητοποίησαν τον κίνδυνο για μια πιθανή σύγκρουση αστεροειδούς με τον πλανήτη μας.

## Φυσικά χαρακτηριστικά
Η μέση διάμετρος του Αμόρ εκτιμάται σε 1,5 περίπου χιλιόμετρο. Η μάζα του εκτιμάται σε 3,5 δισεκατομμύρια τόνους για μέση πυκνότητα 2 gr/cm³. Για αυτή την πυκνότητα, η μέση επιτάχυνση της βαρύτητας στην επιφάνειά του υπολογίζεται σε 0,042&nbsp;cm/sec² (23 χιλιάδες φορές μικρότερη από την αντίστοιχη γήινη), ενώ η μέση ταχύτητα διαφυγής σε 0,79 m/sec (2,8 χιλιόμετρα την ώρα).

Ο φασματικός τύπος του Αμόρ είναι **C** (ανθρακούχος) ή **S** (λιθώδης), ενώ το γεωμετρικό άλβεδό του είναι 0,15. Η μέση θερμοκρασία στην επιφάνειά του εκτιμάται σε 75 περίπου βαθμούς Κελσίου κάτω από το μηδέν, αλλά με μεγάλες διακυμάνσεις ανάμεσα στο περιήλιο και στο αφήλιο. Δεν είναι γνωστό αν και με ποια περίοδο περιστρέφεται ο Αμόρ γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αμορ
Πανελλήνιο πρωτάθλημα ανώμαλου δρόμου ανδρών 2007

Το Πανελλήνιο πρωτάθλημα ανώμαλου δρόμου ανδρών 2007, διεξήχθη στις 25 Φεβρουαρίου στο Ολυμπιακό κέντρο Ιππασίας Μαρκόπουλου (απόσταση ανδρών 12000μ.). Πρωταθλητής αναδείχθηκε ο Ολυμπιακός για έβδομη φορά στην ιστορία του.

## Οι 3 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* [Αποτελέσματα](https://web.archive.org/web/20111105123754/http://www.segas.gr/(S(uyridq55w5slzy55yw2y3dvd))/SEGAS/Results.aspx?pagenb=71917) Επίσημος ιστότοπος του ΣΕΓΑΣ
* ΑΘΛΗΤΙΚΗ ΗΧΩ, 26/2/2007, σ. 35.

Ανδρων
Κατηγορία:Στίβος το 2007
Κατηγορία:Δήμος Μαρκόπουλου Μεσογαίας
1224 Φαντασία

μικρογραφία|Η τροχιά του αστεροειδούς 1224 Φαντασία
Η **Φαντασία (Fantasia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,286. Ανακαλύφθηκε το 1927 από τους Ρώσους αστρονόμους Σεργκέι Ιβάνοβιτς Μπελιάφσκι και Νικολάι Ιβάνωφ, που παρατηρούσαν από το Σιμέις της Κριμαίας, και πήρε το όνομά της από τη φαντασία.

## Φυσικά χαρακτηριστικά
Η μέση διάμετρος της Φαντασίας εκτιμάται σε 13,94 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,2599. Η Φαντασία περιστρέφεται γύρω από τον εαυτό της μία φορά κάθε 4 ώρες και 59,7 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φαντασια
1225 Αριάνη

μικρογραφία|Η τροχιά του αστεροειδούς 1225 Αριάνη
Η **Αριάνη (Ariane)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,951. Ανακαλύφθηκε το 1930 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής, και πήρε το όνομά της από το πρόσωπο Αριάν Λεπριέρ του έργου του Γάλλου φιλοσόφου και θεατρικού συγγραφέα Γκαμπριέλ Μαρσέλ *Le chemin de crête*.

## Φυσικά χαρακτηριστικά
Τα φυσικά χαρακτηριστικά της Αριάνης είναι άγνωστα. Η Αριάνη περιστρέφεται γύρω από τον εαυτό της μία φορά κάθε 5 ώρες και 30 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αριανη
1222 Τίνα

Η **Τίνα (Tina)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,107. Ανακαλύφθηκε το 1932 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της από μία ερασιτέχνιδα αστρονόμο, γνωστή του Ντελπόρτ.

## Φυσικά χαρακτηριστικά
Η μέση διάμετρος της Τίνας εκτιμάται σε 20,84 χιλιόμετρα. Ο φασματικός τύπος της είναι **X**, ενώ το γεωμετρικό άλβεδό της είναι 0,3086. Είναι άγνωστο αν και με ποια περίοδο περιστρέφεται η Τίνα γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τινα
Καρλ Μπέντζαμιν Μπόγιερ

Ο **Καρλ Μπέντζαμιν Μπόγιερ** (*Carl Benjamin Boyer*, 3 Νοεμβρίου 1906 - 26 Απριλίου 1976) ήταν ιστορικός των επιστημών, και ιδιαίτερα των μαθηματικών. Ο Ντέιβιντ Φόστερ Ουάλας τον αποκάλεσε «Γκίμπον της ιστορίας των μαθηματικών». Είναι ο συγγραφέας των βιβλίων *History of Analytic Geometry* (*Ιστορία της Αναλυτικής Γεωμετρίας*), *The History of the Calculus and Its Conceptual Development*, *A History of Mathematics* (*Ιστορία των Μαθηματικών*), and *The Rainbow: From Myth to Mathematics* (*Το Ουράνιο Τόξο: Από τον Μύθο στα Μαθηματικά*). Εργάστηκε ως συντάκτης κριτικής βιβλίων στο περιοδικό *[[Scripta Mathematica]]*.

Ο Μπόγιερ αποφοίτησε πρώτος στην τάξη του από το Λύκειο. Πήρε μπάτσελορ από το Κολέγιο Κολούμπια το 1928 και μάστερ το 1929. Εκπόνησε το διδακτορικό του στα Μαθηματικό στο Πανεπιστήμιο Κολούμπια το 1939.

Ήταν καθηγητής μαθηματικών στο Κολέγιο Μπρούκλιν από το 1952 έως τον θάνατό του, αν και είχε αρχίσει να διδάσκει εκεί από το 1928.

Ο Μπόγιερ συνετέλεσε στην ίδρυση του Παραρτήματος Μητροπολιτικής Νέας Υόρκης της *[[History of Science Society]]* (Εταιρία Ιστορίας της Επιστήμης).

Πέθανε από έμφραγμα του μυοκαρδίου στη Νέα Υόρκη το 1976.

Το 1978, η χήρα του Μπόγιερ, Μάρτζορι Ντάνκαν Νάις (Marjorie Duncan Nice), καθηγήτρια ιστορίας, καθιέρωσε το βραβείο «Carl B. Boyer Memorial Prize», το οποίο δίνεται ετησίως σε προπτυχιακό φοιτητή του Πανεπιστημίου Κολούμπια για την καλύτερη εργασία σε επιστημονικό ή μαθηματικό θέμα.

## Παραπομπές


Κατηγορία:Αμερικανοί μαθηματικοί
Κατηγορία:Αμερικανοί ιστορικοί
Κατηγορία:Ιστοριογραφία των μαθηματικών
Κατηγορία:Μαθηματικοί του 20ού αιώνα
Κατηγορία:Απόφοιτοι του Πανεπιστημίου Κολούμπια
C8H7N

Ο χημικός τύπος **C<sub>8</sub>H<sub>7</sub>N**, με μοριακή μάζα amu) μπορεί να αναφέρεται και στα ακόλουθα ισομερή:

# Φαινυλαιθανονιτρίλιο
# ο-μεθυλοβενζονιτρίλιο
# μ-μεθυλοβενζονιτρίλιο
# π-μεθυλοβενζονιτρίλιο
# Ινδόλιο
# Ινδολιζίνη
# Ιαοϊνδόλιο
Άλις Πάσκους

Η **Άλις Πάσκους** (αγγλ. Alice Pashkus, 1911-1972) ήταν Γερμανίδα βιολονίστα, απόφοιτος της Κρατικής Ακαδημίας Μουσικής της Βιέννης και παιδαγωγός του βιολιού και του πιάνου. Σε συνεργασία με τον -επίσης βιολονίστα και παιδαγωγό- σύζυγό της Τέοντορ (γερμ. Theodor Paschkusz, αγγλ. Theodore Pashkus, 1905-1970) προχώρησαν σε ριζική ανανέωση της παιδαγωγικής του βιολιού, λαμβάνοντας υπόψη τη σοβαρή μελέτη της φυσιολογίας του ανθρώπινου χεριού (ώμος, βραχίονας, αντιβράχιο, αγκώνας, δάχτυλα), καθώς και την πρωτοποριακή μέθοδο του Έλληνα βιολονίστα Δημήτριου Κωνσταντίνου Δούνη (1886-1954), καταλήγοντας στο συμπέρασμα ότι ο καλύτερος τρόπος λειτουργίας τους είναι αυτός που υπακούει στους νόμους της φύσης: οικονομία κινήσεων, χρήση των απολύτως απαραίτητων μυών, χαλάρωση κ.ά. Το 1955 οι Πάσκους εξέδωσαν στη Remington Records, το *Young Violinist's Practice Guide*, μια σημαντική μέθοδο εκμάθησης του βιολιού για αρχάριους, στην οποία μέσα από ασκήσεις βασισμένες σε έργα του ρεπερτορίου του βιολιού, καθώς και τους δίσκους βινυλίου που συνόδευαν τα βιβλία της έκδοσης, επιδιώκεται το μέγιστο αποτέλεσμα με τη λιγότερη δυνατή σωματική προσπάθεια εκ μέρους του μαθητή, χάρη στη χρήση των φυσικών νόμων που αφορούν τη φυσιολογία και την ανατομία και οι οποίοι επηρεάζουν άμεσα την κινησιολογία και κατ' επέκταση διευκολύνουν την έκφραση.

Η Πάσκους γνώρισε από κοντά, συνεργάστηκε και σε ορισμένες περιπτώσεις δέθηκε με φιλία με μεγάλες φυσιογνωμίες της μουσικής (Φούρτβενγκλερ, Ρούμπινσταϊν, Χόροβιτς, Λονγκ, Τιμπώ), των οποίων τη φυσιολογία, κινησιολογία και ερμηνεία μελέτησε, βγάζοντας έτσι πολύτιμα συμπεράσματα, τα οποία χρησιμοποίησε στην παιδαγωγική της.

Η Πάσκους υπήρξε καλλιτεχνική σύμβουλος του βιολονίστα Γεχούντι Μενουχίν (με τον οποίο και πραγματοποίησε αρκετές περιοδείες στις Η.Π.Α.), του αρχιμουσικού Σαρλ Μυνχ (και Μουνχ, Charles Münch/Munch) κ.ά. Μαθητές της υπήρξαν οι βιολονίστες Ivry Gitlis, Ossy Renardy, Michele Auclair, Thomas Christian, Anna Bonomelli, Gilopez Kabayao, Franco Gulli, οι Έλληνες Τάκης Κτεναβέας και Χρήστος Κωνσταντάκος, αλλά και πιανίστες όπως οι Gladys Stein, Gamby Buckner και οι Έλληνες Γιώργος Χατζηνίκος, Ρίτα Βούρτση, Νέλλη Σεμιτέκολο, οι οποίοι ακολούθησαν το παράδειγμα του Γιώργου Μάνεση, του πρώτου Έλληνα πιανίστα που δέχτηκε τη διδασκαλία της και μάλιστα επί μακρόν (1959-1972). Η Άλις Πάσκους, με τον σύζυγό της, μοίραζαν το χρόνο της μεταξύ Η.Π.Α. (Νέα Υόρκη), Παρισιού, Βιέννης και Σάλτσμπουργκ, ενώ δίδαξε στο ωδείο του Peabody Institute (Βαλτιμόρη, Η.Π.Α.), στην Ecole Marguerite Long - Jacques Thibaud (Παρίσι), στην Academia Chigiana (Σιένα, Ιταλία), καθώς και στη Βιέννη, όπου και πέθανε τον Φεβρουάριο του 1972 από καρκίνο.

## Παραπομπές


## Εξωτερικοί σύνδεσμοι
*[Προφίλ της Άλις Πάσκους στον ιστότοπο The Remington Site ([Αγγλική γλώσσα|αγγλ.])]

Κατηγορία:Γερμανοί μουσικοί
Κατηγορία:Παιδαγωγοί
Κατηγορία:Γερμανοί βιολιστές
Φαινυλαιθανονιτρίλιο

Το **φαινυλαιθανονιτρίλιο** ή **κυανομεθυλοβενζένιο** ή **βενζυλοκυανίδιο** είναι ένα αρωματικό νιτρίλιο, με σύντομο συντακτικό τύπο PhCH2CN. Είναι ένα άχρωμο ελαιώδες αρωματικό υγρό.

## Παραγωγή

### Με αμινοξείδωση αιθλοβενζολίου

Με αμινοξείδωση αιθυλοβενζολίου παράγεται φαινυλοαιθανονιτρίλιο:


\mathrm{2PhCH_2CH_3 + 2NH_3 + 3O_2 \xrightarrow{} 2PhCH_2CN + 6H_2O }



### Με κυάνωση βενζυλαλογονιδίου

Με επίδραση κυανιούχου καλίου σε βενζυλογονίδιο (PhCH2X), παράγεται φαινυλαιθανονιτρίλιο:


\mathrm{PhCH_2X + KCN \xrightarrow{} PhCH_2CN + KX }



### Με αφυδάτωση φαινυλαιθαναμιδίου

Με επίδραση αφυδατικών μέσων, όπως πεντοξείδιο του φωσφόρου (P2O5) ή πενταχλωριούχο φωσφόρο (PCl5) ή θειονυλοχλωρίδιο (SOCl2), σε φαινυλαιθαναμίδιο παράγεται φαινυλαιθανονιτρίλιο:


\mathrm{PhCH_2CONH_2 \xrightarrow{P_2O_5 \;\acute{\eta} \; PCl_5 \;\acute{\eta} \; SOCl_2 } PhCH_2CN + H_2O }



### Με αφυδάτωση φαινυλαιθανυδροξυλιμίνης

Με επίδραση αφυδατικών μέσων, όπως πεντοξείδιο του φωσφόρου (P2O5) ή αιθανικού ανυδρίτη [(CH3CO)2O] σε φαινυλαιθανυδροξυλιμίνη (PhCH2CH=NOH), παράγεται φαινυλαιθανονιτρίλιο:


\mathrm{PhCH_2CH=NOH \xrightarrow{P_2O_5 \;\acute{\eta} \; (CH_3CO)_2O } PhCH_2CN + H_2O }



### Με επίδραση βενζυλομαγνησιαλογονιδίου σε χλωροκυάνιο

Με επίδραση βενζυλομαγνησιαλογονίδιου σε χλωροκυάνιο (ClCN) παράγεται φαινυλαιθανονιτρίλιο:


\mathrm{NaCN + Cl_2 \xrightarrow{} NaCl + ClCN }


\mathrm{PhCH_2X + Mg \xrightarrow PhCH_2MgX \xrightarrow{+ClCN} PhCH_2CN + MgXCl \downarrow}



## Χημικές ιδιότητες και παράγωγα

### Υδρόλυση

1. Με μερική υδρόλυση φαινυλαιθανονιτριλίου, παράγεται φαινυλαιθαναμίδιο:


\mathrm{PhCH_2CN + H_2O \xrightarrow{} PhCH_2CONH_2 }



2. Με πλήρη υδρόλυση φαινυλαιθανονιτριλίου, παράγεται φαινυλαιθανκό οξύ:


\mathrm{PhCH_2CN + 2H_2O \xrightarrow{} PhCH_2COOH + NH_3 }



### Παραγωγή βενζυλοκετόνης

Με επίδραση οργανομαγνησιακής ένωσης (RMgX) και έπειτα υδρόλυση, παράγεται βενζυλοκετόνη


\mathrm{PhCH_2CN + RMgX \xrightarrow{} RC(CH_2Ph)=NMgX \xrightarrow{+2H_2O} PhCH_2COR + Mg(OH)X \downarrow + NH_3}



### Υδρογόνωση

1. Με καταλυτική υδρογόνωση παράγεται 2-φαινυλαιθαναμίνη:


\mathrm{PhCH_2CN + 2H_2 \xrightarrow{Ni} PhCH_2CH_2NH_2}



2. Με επίδραση λιθιοαργιλιοϋδρίδιου παράγεται 2-φαινυλαιθαναμίνη:


\mathrm{2PhCH_2CN + LiAlH_4 + 2H_2O \xrightarrow{Ni} 2PhCH_2CH_2NH_2 + LiAlO_2}



### Παραγωγή ενώσεων συναρμογής

Παράγει εύκολα διάφορες ενώσεις συναρμογής. Π.χ. με επίδραση χλωριούχου παλλάδιου παράγεται δι(βενζυλοκυανο)διχλωροπαλλάδιο:


\mathrm{PdCl_2 + 2PhCH_2CN \xrightarrow{} [PdCl_2(PhCH_2CN)_2]}



## Σημειώσεις και αναφορές


## Πηγές
* Γ. Βάρβογλη, Ν. Αλεξάνδρου: *Οργανική Χημεία*, Αθήνα 1972
* Α. Βάρβογλη, *Χημεία Οργανικών Ενώσεων*, παρατηρητής, Θεσσαλονίκη 1991
* SCHAUM'S OUTLINE SERIES, *ΟΡΓΑΝΙΚΗ ΧΗΜΕΙΑ*, Μτφ. Α. Βάρβογλη, 1999
* Ν.Α. Πετάση: *Ασκήσεις και προβλήματα Οργανικής Χημείας*, 1982
* Δημήτριου Ν. Νικολαΐδη: *Ειδικά μαθήματα Οργανικής Χημείας*, Θεσσαλονίκη 1983.

Κατηγορία:Νιτρίλια
1223 Νέκαρ

μικρογραφία|3D μοντέλο του αστεροειδούς 1223 Νέκαρ
Ο **Νέκαρ (Neckar)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,381. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από τον ποταμό Νέκαρ της Γερμανίας.

## Φυσικά χαρακτηριστικά
Η μέση διάμετρος του Νέκαρ εκτιμάται σε 25,3 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,170. Ο Νέκαρ περιστρέφεται γύρω από τον εαυτό του μία φορά κάθε 7 ώρες και 49 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Νεκαρ
Κατηγορία:Αστεροειδείς της Οικογένειας της Κορωνίδος
Ευγένιος Πατέρας

Ο Μητροπολίτης Σερβίων και Κοζάνης **Ευγένιος Πατέρας** γεννήθηκε στα Σέρβια το 1808 εκ πατρός Κωνσταντίνου Πατέρα και μητρός Βασιλικής. Ορφάνεψε νωρίς και τον πήρε στην προστασία του ο επίσκοπος Βενιαμίν Καρίπογλου. Διετέλεσε Επίσκοπος και αργότερα Μητροπολίτης Σερβίων και Κοζάνης από το 1849 έως το 1882. Υπήρξε ο πρώτος Μητροπολίτης κατά την αναβάθμιση της Επισκοπής Σερβίων και Κοζάνης σε Μητρόπολη το 1882 με πρά­ξη του Οι­κου­με­νι­κού Πα­τρι­αρ­χεί­ου υ­πό τον Οι­κου­με­νι­κό Πα­τριά­ρχη Ιωακείμ Γ΄, η οποία υ­πή­χθη πλέ­ον α­πευ­θεί­ας στο Οι­κου­με­νι­κό Πα­τρι­αρ­χεί­ο. Διακρίθηκε ως αξιόλογος ιεράρχης με ιεραποστολικό ζήλο και δράση, ο οποίος βοήθησε στη διάδοση των γραμμάτων στην ευρύτερη περιοχή της Κοζάνης.

Η εποχή στην οποία έδρασε ο Μητροπολίτης υπήρξε μια εποχή δύσκολη για τον Ελληνισμό της περιοχής. Χαρακτηριστικό είναι το γεγονός ότι ο Ευγένιος αναφέρει για τους Έλληνες της Κοζάνης ότι «οικούν ως πρόβατα εν μέσω λύκων», αφού οι συνεχείς εγκαταστάσεις των άγριων Κονιάρηδων Τούρκων (από το Ικόνιο της Μικράς Ασίας) στις γύρω εύφορες περιοχές, ανάγκαζαν τους Έλληνες να καταφεύγουν στην Κοζάνη η οποία αποτελούσε μια νησίδα ελληνισμού μέσα στην τουρκοκρατούμενη Μακεδονία.

## Εκκλησιαστική πορεία
Σπούδασε στο σχολείο της Κοζάνης και το 1825 μόλις 17-18 ετών χειροτονήθηκε διάκονος. Ως Αρχιμανδρίτης υπηρέτησε στη Θεσσαλονίκη και στη συνέχεια ως εφημέριος στη Λειψία. Το 1849 με την παραίτηση του Βενιαμίν χειροτονήθηκε και τοποθετήθηκε Επίσκοπος Σερβίων και Κοζάνης.

## Ιερός Ναός Αγίου Κωνσταντίνου και Ελένης
Ο πρώτος ναός του Αγίου Κωνσταντίνου και Ελένης, που βρίσκεται στο νότιο τμήμα της Κοζάνης, χτίστηκε το 1858 επί Επισκόπου Ευγενίου στην τοποθεσία Τρίδενδρο κοντά σε παλαιότερο ναό, αγνώστου χρονολογίας πρώτης κτίσεως και δίπλα σε αρχαίο βωμό. Για την οικοδόμησή του πρώτος ο Επίσκοπος Ευγένιος δώρισε 500 γρόσια και ακολούθησαν το παράδειγμα του πολλοί ακόμα πιστοί και ενορίτες. Το 1885-86 ο ναός καταλαμβάνεται από τον Τουρκικό Στρατό, που τον χρησιμοποιεί σαν νοσοκομείο για τους αρρώστους των διερχομένων από την περιοχή τουρκικών στρατευμάτων, γεγονός που προκαλεί την αντίδραση του Μητροπολίτου -πλέον- Ευγενίου, ο οποίος με επιστολή του προς τον Οικουμενικό Πατριάρχη ζητάει την παρέμβασή του, ώστε να φύγουν οι Τούρκοι από το ναό.

## Αναφορές


Ευγενιος